《榕村》
清代·李光地

卜筑三经前，落成三纪后。游宦如涉波，邈不知其久。

榕树加远如，杂植颇阴黝。涧水无消添，稍复导源首。

抗榭观遥山，辟亭通四牖。前轩及南舍，皆俯鲁侯茆。

为此将藏修，不量倡士友。薄遽遂周星，行复朝北斗。

匪我老未休，命有驿神守。

作者简介：（1642—1718）清福建安溪人，字晋卿，号厚庵。康熙九年进士，授编修。省亲回闽，适耿精忠叛，密疏言军事形势。还京，授内阁学士。历吏、兵、工三部侍郎，直隶巡抚，至文渊阁大学士。以崇信程朱理学为康熙帝所信任，号为名臣。然学者如全祖望则谓其惟于律吕历算音韵有得，余均不足称道。近人亦多以为不过藉朱子之学持禄保宠而已。谥文贞。有《榕村全集》、《榕村语录》及说经之书多种。